open-index/open-wikipedia-markdown huggingface dataset:
Αγιόφιδο

Το **αγιόφιδο**, *Telescopus fallax* (Fleischmann, 1831) αποτελεί ένα φίδι της οικογένειας Colubridae. Πρόκειται για ιοβόλο είδος φιδιού (με ασθενές δηλητήριο), αλλά οπισθόγλυφο (δηλαδή τα δόντια που εκχέουν το δηλητήριο βρίσκονται στο εσωτερικό της στοματικής κοιλότητας), καθίστωντας εντελώς ακίνδυνο για τον άνθρωπο.

## Περιγραφή
Πρόκειται για ένα νυκτόβιο φίδι, που μπορεί να φτάσει τα 100cm σε μήκος (σπάνια 130cm).

## Γεωγραφική κατανομή
Απαντάται στην Ευρώπη (Ιταλία, Ελλάδα, Αλβανία, Σλοβενία, Κροατία, Βοσνία-Ερζεγοβίνη, Μαυροβούνιο, Βόρεια Μακεδονία, Βουλγαρία, Ρωσία, Κύπρος και Μάλτα) και την Ασία ( Τουρκία, Ιράν, Ιράκ, Λίβανος, Συρία, Ισραήλ, Αζερμπαϊτζάν, Αρμενία, Γεωργία).

Στην Ελλάδα εντοπίζεται στον ηπειρωτικό κορμό (και Πελοπόννησο) και σε πολυάριθμα νησιά (Εύβοια, Κρήτη, Λέσβος, Χίος, Ρόδος, Σύμη, Σάμος, Ικαρία, Κως, Κάρπαθος, Κύθηρα, Αντικύθηρα, Μήλος, Πολύαιγος, Άνδρος, Σύρος, Τήνος, Μύκονος, Κέα, Σαντορίνη, Χριστιανή, Δήλος, Σέριφος, Κίμωλος, Πάρος, Αντίπαρος, Αμοργός, Κάσος, Κάλυμνος, Κουφονήσι, Κέρκυρα, Κεφαλονιά, Ζάκυνθος, Στροφάδες, Αίγινα, Αγκίστρι, Σπέτσες).

## Θρησκεία
Στο Μαρκόπουλο Κεφαλονιάς χρησιμοποιείται σε θρησκευτικές παραδόσεις με αρχαίες ρίζες, όπου φίδια μεταφέρονται στην εκκλησία της Παναγίας της Λαγκουβάρδας (6-15 Αυγούστου) και διατίθενται στο να τα αγγίζουν οι επισκέπτες πιστεύοντας πως πρόκειται για θαύμα, εξού και η κοινή του ονομασία *Αγιόφιδο*.

## Παραπομπές


Κατηγορία:Ερπετά της Ευρώπης
Κατηγορία:Ερπετά της Ελλάδας
Κατηγορία:Καινοφιίδαι
Μαύρος έφιος

Ο **μαύρος έφιος** ή όφιος, *Dolichophis jugularis* (Linnaeus, 1758) αποτελεί ένα φίδι της οικογένειας Colubridae. Πρόκειται για μη δηλητηριώδες και ακίνδυνο για τον άνθρωπο φίδι.

## Περιγραφή
Ημερόβιο, δραστήριο φίδι, αρκετά νευρικό και γρήγορο. Αποτελεί ένα από τα μεγαλύτερα σε μήκος φίδια στην Ελλάδα και την Ευρώπη, καθώς μπορεί να ξεπεράσει τα 200cm (συνήθως γύρω στα 180cm). Τρέφεται με τρωκτικά και σαύρες, αλλά και με άλλα φίδια και πτηνά. Τα νεαρά άτομα τρέφονται με έντομα και μικρές σαύρες. Θα αμυνθεί σθεναρά αν απειληθεί σηκώνοντας το μπροστινό μέρος του σώματος ψηλά, "σφυρίζοντας" δυνατά και προσποιούμενο επίθεση.

## Γεωγραφική κατανομή
Απαντάται στην Ελλάδα, την Τουρκία, την Κύπρο, το Ισραήλ, τη Συρία, το Ιράκ, το Ιράν, την Ιορδανία, τον Λίβανο και το Κουβέιτ. Στην Ελλάδα εντοπίζεται σε ορισμένα από τα Δωδεκάνησα (Κως, Σύμη, Τήλος, Ρόδος, Χάλκη, Λέρος, Καστελλόριζο).

## Παραπομπές


Κατηγορία:Ερπετά της Ευρώπης
Κατηγορία:Ερπετά της Ελλάδας
Κατηγορία:Καινοφιίδαι
Πρωτοβάθμια εκπαίδευση

[μικρογραφία|Μαθητές δημοτικού σχολείου στη [Χιλή]]
Η **πρωτοβάθμια εκπαίδευση** είναι συνήθως το πρώτο στάδιο της τυπικής εκπαίδευσης. Η πρωτοβάθμια εκπαίδευση ακολουθεί την προσχολική ηλικία και προηγείται του γυμνασίου και της δευτεροβάθμιας εκπαίδευσης. 

Η Διεθνής Πρότυπη Ταξινόμηση της Εκπαίδευσης θεωρεί την πρωτοβάθμια εκπαίδευση ως ενιαία φάση όπου τα προγράμματα συνήθως σχεδιάζονται ώστε να διδάξουν βασικές δεξιότητες ανάγνωσης, γραφής και μαθηματικών και γενικότερα να χτίσει ένα γερό θεμέλιο μάθησης. Στη διεθνή πρότυπη ταξινόμηση της εκπαίδευσης, η πρωτοβάθμια εκπαίδευση ταξινομείται με τον αριθμό 1 (ISCED 1): Πρωτοβάθμια εκπαίδευση ή πρώτο στάδιο βασικής εκπαίδευσης.

## Ορισμός
Ο πρώτος ορισμός της διεθνούς πρότυπης ταξινόμησης εκπαίδευσης (1997) δήλωνε ότι η **πρωτοβάθμια εκπαίδευση** ξεκινά κανονικά στις ηλικίες 5 – 7. Κατά τον ορισμό του 1997, η πρωτοβάθμια εκπαίδευση σχεδιάζει να δώσει μια βασική εκπαίδευση στην ανάγνωση, τη γραφή και τα μαθηματικά, μαζί με μια στοιχειώδη κατανόηση άλλων θεμάτων. Το 2011 η φιλοσοφία άλλαξε, με τη φράση *στοιχειώδη κατανόηση άλλων θεμάτων* να αλλάζει υπέρ της *δημιουργίας ενός γερού θεμελίου μάθησης*.

Το Ταμείο των Ηνωμένων Εθνών για τα Παιδιά πιστεύει ότι η πρωτοβάθμια εκπαίδευση έχει πολλά οφέλη για τα παιδιά. Αυτά περιλαμβάνουν: 

* Μειώνει τη φτώχεια
* Μειώνει τα ποσοστά παιδικής θνησιμότητας
* Ενθάρρυνση της ισότητας των φύλων
* Αυξάνει την κατανόηση για περιβαλλοντικά θέματα 

Οι ηλικίες που αναφέρονται παραπάνω καλύπτουν μια περίοδο σημαντικών εξελίξεων στην ανάπτυξη του οργανισμού ενός παιδιού. Η αναπτυξιακή ψυχολογία μεταξύ άλλων επιχειρεί να περιγράψει τον τρόπο με τον οποίο μαθαίνουν τα παιδιά.

Στην Ελλάδα η πρωτοβάθμια εκπαίδευση καλύπτει τις ηλικίες 4 έως 11, δηλαδή το νηπιαγωγείο και το δημοτικό σχολείο.

## Σημειώσεις


## Παραπομπές
Ραμσής Ι΄

Ο **Ραμ(ε)σής Ι΄**, αρχ. αιγυπτ. Rameses ή Ramses ήταν ο 9ος φαραώ της 20ής δυναστείας της Αιγύπτου, που βασίλευσε το διάστημα 1111-1107 π.Χ. Γεννήθηκε με το όνομα Αμονιρκεπεσέφ και με την ενθρόνιση έλαβε το πριν-το-όνομα επίθετο Κεπερμαατρέ, που σημαίνει *Η δικαιοσύνη τού Ρε παραμένει*. 

Η διαδοχή του έγινε την 1 ημέρα τού Prt (πρώτου μήνα τού χειμώνα), ημέρα 27η. Το μεγαλύτερο έτος που αναφέρεται είναι το 3ο: "3ο έτος, 2ος μήνας της εποχής της Πλημμύρας, ημέρα 2η" και ίσως το "3ο έτος, 4ος μήνας".

Επειδή ο διάδοχός του Ραμσής ΙΑ΄ ανήλθε στον θρόνο τον 3ο μήνα της εποχής τού Θέρους, ημέρα 20ή, συμπεραίνουμε ότι ο Ραμσής Ι΄ θα πρέπει να έζησε και ένα 4ο έτος, που δεν έχει πιστοποιηθεί ακόμη. Η θεωρία -με βάση αστρονομικά στοιχεία- τού Ρίτσαρντ Πάρκερ, ότι ο Ραμσής Ι΄ ίσως βασίλευσε 9 έτη, έχει πια εγκαταλειφθεί. Όμοια, η απόδοση το 1860 ενός σχεδίου στις Θήβες σε ένα υποθετικό 8ο έτος βασιλείας του, δεν υποστηρίζεται πια.

## Πηγές
* R. Krauss & D.A. Warburton "Chronological Table for the Dynastic Period" in Erik Hornung, Rolf Krauss & David Warburton (editors), Ancient Egyptian Chronology (Handbook of Oriental Studies), Brill, 2006. p.493

## Παραπομπές


Κατηγορία:Φαραώ της 20ης Αιγυπτιακής Δυναστείας
Άφρικα Σαβάλα

Η **Άφρικα Σαβάλα** (*África Ivonne Lechuga Zavala*, 12 Αυγούστου 1985 -) είναι Μεξικανή ηθοποιός και μοντέλο. 

Αποφοίτησε από την CEA της Televisa το 2004 και ξεκίνησε την καριέρα της στην ηλικία των 21 ετών. Το 2005 πρωταγωνίστησε στην τηλενουβέλα *Peregrina*.

## Φιλμογραφία
**Peregrina* - 2005/06, ως Περεγρίνα Ουέρτα/Περεγρίνα Αλκοσέρ/Μαρισέλα Αλκοσέρ Μοράλες
**Mundo de Fieras* - 2006/07, ως Αουρόρα Κρους (νεαρή, γκεστ εμφάνιση) 
**Codigo postal* - 2006/07, ως Βικτόρια Βιγιαρεάλ
**[[Μαρία Άγγελε Μου|Cuidado con el ángel]]* - 2008/09, ως Έλσα Μαλδονάδο Σαν Ρομάν χηρ. ντε Ακούνι
**Los Exitosos Perez* - 2009/10, ως Λιλιάνα "Λίλι" Κορτές
**[[Για να αγαπήσεις και πάλι|Para Volver a Amar]]* - 2010/11, ως Γιορλέι Κιρόγα
**Amorcito Corazón* - 2011/12, ως Λουσία ντε Χεσούς Λόμπο Καρβαχάλ ντε Πινσόν
**[[Άβυσσος του πάθους|Abismo de pasión]]* - 2012, ως Ρεμέδιος Γκονσάλες (γκεστ εμφάνιση)
**Corona de lágrimas* - 2012/13, ως Λουσέρο Βάσκες Ρόχας
**No sé si cortarme las venas o dejármelas largas* - 2013, ως Καμίλα (ταινία)
**[[Η πικραγαπημένη|La malquerida]]* - 2014, ως Άνα Αλεχάντρα Σίλβα Γκονσάλες "Τουρκέσα"
**[[Η Γάτα|La Gata]]* - 2014, ως Λετίσια Μαρτίνες Νεγρέτε ντε λα Σάντα Κρους (γκεστ εμφάνιση)
**Amores con trampa* - 2015, ως Μαρία Σάντσεζ Σαμαρίπα ντε Καρμόνα
**La doble vida de Estela Carrillo* - 2017, ως Μοργάνα Σάντος
**La jefa del campeón* - 2018, ως Ρενάτα "Τίτα" Μεντσάκα
**Atrapada* - 2018, ως Μαριάνα Βελάσκο/Λους Κιντέρο

## Βραβεία & υποψηφιότητες
;Βραβεία TVyNovelas

;Βραβεία Tv Adicto Golden

## Παραπομπές


## Εξωτερικοί σύνδεσμοι

* 
* África Zavala biography  at esmas.com

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές μοντέλα
Μεντέα

Η **Μεντέα** (βερβερικές γλώσσες: Lemdiyyet,  *αλ-Μαντίγια*), είναι η πρωτεύουσα της ομώνυμης επαρχίας της Αλγερίας. Βρίσκεται περίπου 90 χλμ. νότια του Αλγερίου. Σύμφωνα με την απογραφή του 2008 έχει 138.355 κατοίκους από από 123.498 το 1998, σημειώνοντας ετήσια αύξηση 1,17%. 

Η σύγχρονη πόλη βρίσκεται στη θέση ενός αρχαίου ρωμαϊκού στρατιωτικού σταθμού και έχει ιστορία που χρονολογείται από τον 10ο αιώνα. Η πόλη είναι γαλλικού χαρακτήρα, με ορθογώνια ρυμοτομία, κόκκινα κεραμοσκεπή κτίρια και δημόσιους κήπους. Οι λόφοι που περιβάλλουν τη Μεντέα καλύπτονται με αμπέλια, οπωρώνες και αγροκτήματα που παράγουν άφθονα σιτηρά. Τα κύρια προϊόντα της Μεντέα είναι τα κρασιά, ο εξοπλισμός άρδευσης και διάφορες χειροτεχνίες. 

## Ετυμολογία
Η Μεντέα είναι ρωμαϊκή πόλη η οποία ονομαζόταν αντ *Μέντιξ* ή *Μέντια* («στα μισά του δρόμου» στα λατινικά). Έλαβε αυτό το όνομα επειδή βρισκόταν ανάμεσα σε ίση απόσταση από το Τιρινάντι (Μπερουαγκιά) και το Σουφνσάρ (Αμουράχ). 

## Ιστορία
Κατά τη διάρκεια της Ρωμαϊκής Αυτοκρατορίας υπήρχε οικισμός με όνομα Λαμδία στη Μεντέα. Κατά τη διάρκεια της Ρωμαϊκής Αυτοκρατορίας η πόλη ήταν έδρα αρχαίας χριστιανικής επισκοπής της ρωμαϊκής επαρχίας Μαυριτανίας του Καίσαρα. Μόνο ένας επίσκοπος της πόλης είναι γνωστός. Ο δονατιστής Φέλιξ, παρακολούθησε το Συνέδριο της Καρχηδόνας το 411. Η πόλη εκείνη την εποχή δεν είχε Καθολικούς επισκόπους. Σήμερα η Λαμδία διατηρείται ως τιτουλάρια επισκοπή της Καθολικής Εκκλησίας. 

Μετά την ήττα των Βέρβερων τον 11ο αιώνα, οι αραβικές φυλές των Χιλάλ και Σουλαΐμ εγκαταστάθηκαν στην περιοχή, και αναμείχθηκαν και αραβοποίησαν τους Βέρβερους της περιοχής. 

Η Μεντέα ήταν η πρωτεύουσα του Τιτρί. Ένας Μπέης, εκπρόσωπος του Νταή του Αλγερίου, ήταν εγκατεστημένος εκεί. Το μπεηλίκι του Τίτερι ιδρύθηκε το 1548. Ο τελευταίος Μπέης Μοστεφά Μπουμεζράγκ το διοίκησε από το 1819 έως το 1830, όταν έφθασαν στην περιοχή οι Γάλλοι. Το 1837, μετά τη Συνθήκη της Ταφνά, η Μεντέα έγινε μια από τις πρωτεύουσες του τμήματος της Αλγερίας που κυβερνούσε ο Αμπντελκαντέρ Ελ Τζεζαϊρί, αλλά καταλήφθηκε από τους Γάλλους όταν τελικά αυτοί κατέλαβαν ολόκληρη την Αλγερία. Μέχρι το 1962 η Μεντέα ήταν πόλη οχυρό για τον γαλλικό στρατό. 

## Αξιοσημείωτοι κάτοικοι
* Αμίν Μεγκατελί - επαγγελματίας ποδοσφαιριστής 
* Ζαν Ρισπέν - Γάλλος ποιητής και συγγραφέας, μέλος της Γαλλικής Ακαδημίας 
* Ντζαμέλ Τλεμσανί - Επαγγελματίας ποδοσφαιριστής 

## Παραπομπές


Κατηγορία:Πόλεις της Αλγερίας
Ρενάτα Νότνι

Η **Ρενάτα Μαρτίνες Νότνι** (ισπανικά: Renata Martínez Notni, 2 Ιανουαρίου 1995) είναι Μεξικανή ηθοποιός και μοντέλο.

## Πρώιμα Χρόνια
Γεννήθηκε στην πόλη Κουερναβάκα της πολιτείας Μορέλος του Μεξικό και είναι κόρη των Αλφρέδο Μαρτίνεζ Γκερέρο και Λιλιάνα Νότνι. Έχει επίσης έναν αδελφό, τον Έκτο. Ως παιδί παρακολούθησε μαθήματα υποκριτικής στο CEA Infantil, παιδική θεατρική σχολή της δραματικής σχολής Centro de Educación Artística, που διευθύνεται από την Televisa στην Πόλη του Μεξικού. Έκανε το ντεμπούτο της το 2006 στη τηλενουβέλα *Código Postal*, όταν ήταν 10 χρονών.

Το 2014 μετακόμισε για σύντομο χρονικό διάστημα στη Νέα Υόρκη και παρακολούθησε μαθήματα στο Stella Adler Acting Studio. Έκτος από την μητρική της γλώσσα τα Ισπανικά, μιλάει και Αγγλικά.

## Φιλμογραφία

### Τηλεόραση

## Βραβεία & υποψηφιότητες

;Βραβεία TVyNovelas

;Βραβεία Kid Choice Mexico

## Παραπομπές


## Εξωτερικοί Σύνδεσμοι

* 
* 
* 
* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές μοντέλα
Ντ. Γ. Γκρίφιθ

Ο **Ντέιβιντ Γουόρκ Γκρίφιθ** (αγγλικά: *David Wark Griffith*, 22 Ιανουαρίου 1875 - 23 Ιουλίου 1948) ήταν Αμερικανός σκηνοθέτης κινηματογράφου, ο οποίος θεωρείται πρωτοπόρος του κινηματογράφου, καθώς και ο σπουδαιότερος σκηνοθέτης της εποχής του. Μία από τις πιο διαδεδομένες του τεχνικές θεωρείται το γκρο πλαν. Ο Γκρίφιθ υπήρξε ένα από τα ιδρυτικά μέλη της Αμερικανικής Ακαδημίας Κινηματογραφικών Τεχνών και Επιστημών. 

Η ταινία του *[[Η Γέννηση ενός Έθνους|The Birth of a Nation]]*, του 1915, θεωρείται μία εκ των σπουδαιότερων ταινιών όλων των εποχών και μία από τις πρώτες αμερικανικές μεγάλου μήκους, που προκάλεσε όμως πολλή συζήτηση καθότι απεικονίζει ελαφρώς αρνητικά τους Αφροαμερικανούς και κατά κάποιον τρόπο δοξάζει την Ku Klux Klan. Το 1916 κυκλοφορεί την ταινία *[[Μισαλλοδοξία (ταινία)|Intolerance]]* ως απάντηση επάνω στην κριτική που δέχτηκε για την προηγούμενη ταινία.

Μερικές από τις πιο σημαντικές και επιτυχημένες του ταινίες είναι το *Broken Blossoms* (1919), το *Way Down East* (1920), το *[[Οι Δύο Ορφανές|Orphans of the Storm]]* (1921). Συχνά, όμως, λόγω των ακριβών παραγωγών του, συνάντησε εισπρακτικές αποτυχίες. Κατόπιν, λοιπόν, των αρκετών αποτυχιών του, το 1931, έκανε την τελευταία του ταινία, το *The Struggle*. Μαζί με τους Τσάρλι Τσάπλιν, Μαίρη Πίκφορντ και Ντάγκλας Φέρμπανκς, ίδρυσαν την United Artists. Το 1946, αν και σχεδόν ξεχασμένος από τους φίλους του κινηματογράφου, η Αμερικανική Ακαδημία τον τίμησε με Ειδικό Βραβείο Όσκαρ.

## Παραπομπές

## Εξωτερικοί σύνδεσμοι

* Bibliography of books and articles about Griffith  via UC Berkeley Media Resources Center
* 
* 
* "The Box in the Screen"  Griffith and television
*  Photo of Griffith as a young man in the 1890s or early 1900s

Κατηγορία:Αμερικανοί παραγωγοί ταινιών
Κατηγορία:Αμερικανοί σκηνοθέτες
Κατηγορία:Πρωτοπόροι του κινηματογράφου
Κατηγορία:Ιστορία και πολιτισμός του Χόλυγουντ
Κατηγορία:Αμερικανοί σκηνοθέτες βωβών ταινιών
Κατηγορία:Μεθοδιστές
Κατηγορία:Αμερικανοί ελευθεροτέκτονες
Τζος Κάρτερ

Ο **Τζόσουα «Τζος» Νέβιλ Κάρτερ** (αγγλικά*:Joshua "Josh" Neville Carter*, γενν. στις 20 Νοεμβρίου 1986) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/σούτινγκ γκαρντ για το ΠΑΟΚ.

## Κολεγιακή σταδιοδρομία

## Επαγγελματική σταδιοδρομία
Το 2009, ο Κάρτερ υπέγραψε συμβόλαιο με τη γερμανική Όλντενμπουργκ της Ευρωλίγκα, μέχρι το τέλος της σεζόν 2009-10. Υπέγραψε με τη Μακάμπι Ασντόντ του Πρωταθλήματος Ισραήλ για τις σεζόν 2010-11 και 2011-12. Το 2012, υπέγραψε με τη ρωσική Σπαρτάκ Αγίας Πετρούπολης για τις σεζόν 2012-13 και 2013-14. Λόγω οικονομικών προβλημάτων της Σπαρτάκ, αποχώρησε από την ομάδα. Τον Αύγουστο του 2013, υπέγραψε συμβόλαιο με την ιταλική Σιένα. 

Το καλοκαίρι του 2014, υπέγραψε με την Τουρκ Τέλεκομ του Πρωταθλήματος Τουρκίας. 

Το καλοκαίρι του 2015, υπέγραψε με την Καρσίγιακα. 

Στις 20 Ιουνίου 2016, υπέγραψε με τη Ντίναμο Σάσαρι για τη σεζόν 2016-17. 

Στις 13 Αυγούστου 2017, υπέγραψε με τη γαλλική Λιμόζ. 

Στις 3 Ιανουαρίου 2019, ο Κάρτερ επέστρεψε στην Μακάμπι Ασντόντ, υπογράφοντας για το υπόλοιπο της σεζόν. Στις 18 Μαρτίου 2019, κατέγραψε 26 πόντους (ρεκόρ σεζόν), με 6/8 τρίποντα, μαζί με 4 ριμπάουντ και 2 ασίστ σε μία νίκη με 95-89 επί της Χαποέλ Τελ Αβίβ. 

Στις 20 Δεκεμβρίου 2019, υπέγραψε συμβόλαιο με το Ρέθυμνο. 

## Παραπομπές


## Εξωτερικοί σύνδεσμοι
* Τζος Κάρτερ στο euroleague.net 
* Τζος Κάρτερ  στο fiba.com 

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Όλντενμπουργκ
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές Μακάμπι Ασντόντ Μ.Κ.
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές Σπαρτάκ Αγίας Πετρούπολης
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές Μενς Σάνα Μπάσκετ
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Τουρκ Τέλεκομ
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές Καρσίγιακα
Κατηγορία:Καλαθοσφαιριστές Ντίναμο Σάσαρι
Κατηγορία:Καλαθοσφαιριστές Λιμόζ ΣΣΠ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Κουέντον ΝτεΚόζι

Ο **Κουέντον Ντ. ΝτεΚόζι Τζ.** (αγγλικά*:Quenton D. DeCosey Jr.*, γενν. στις 8 Αυγούστου 1994) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για το Λαύριο. 

## Κολεγιακή σταδιοδρομία

## Επαγγελματική σταδιοδρομία
Αφού δεν επιλέχθηκε στο NBA Ντραφτ του 2016, ο ΝτεΚόζι εντάχθηκε στους Σαν Αντόνιο Σπερς για το NBA Σάμερ Λιγκ 2016 και στις 29 Ιουλίου, 2016, υπέγραψε με την Τρεβίζο Μπάσκετ. Στις 15 Φεβρουαρίου 2017, αποχώρησε από την Τρεβίζο και υπέγραψε με την Παλακανέστρο Κιέτι για το υπόλοιπο της σεζόν. 

Στις 5 Σεπτεμβρίου 2017, εντάχθηκε στον Κόροιβο Αμαλιάδας της Α1 Εθνικής. Τον Οκτώβριο του 2018, προστέθηκε στο ρόστερ των Μέιν Ρεντ Κλος για τις προπονήσεις. 

Μετά από ένα πέρασμα από τους Σολτ Λέικ Σϊτι Σταρς, ο ΝτεΚόζι επέστρεψε στην Ελλάδα και υπέγραψε με το Λαύριο την ημέρα των γενεθλίων του, στις 8 Αυγούστου 2019. 

## The Basketball Tournament
Ο ΝτεΚόζι έπαιξε με τους Hall In στο The Basketball Tournament 2018. Σε 2 αγώνες, είχε κατά μέσο όρο 14,5 πόντους, 8 ριμπάουντ και 2 τάπες ανά αγώνα. Οι Hall In έφτασαν στον δεύτερο γύρο, πριν αποκλειστούν από τους Golden Eagles. 

## Παραπομπές


## Εξωτερικοί σύνδεσμοι

* Προφίλ στο Draftexpress.com  
* Βιογραφικό στους Τεμπλ Όουλς 
* Προφίλ στο esake.gr 

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Ουνιβέρσο Τρεβίζο Μπάσκετ
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Παλακανέστρο Κιέτι
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Μέιν Ρεντ Κλωζ
Κατηγορία:Καλαθοσφαιριστές D-League
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές Σολτ Λέικ Σίτι Σταρς
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Άρη Θεσσαλονίκης
Μπλε δράκος της θάλασσας

Ο **μπλε δράκος της θάλασσας** είναι θαλάσσιο ζώο που ζει στα τροπικά νερά του πλανήτη συνήθως στις νοτιοανατολικές ακτές της Νότιας Αφρικής και τις ανατολικές ακτές Αυστραλίας,τις ακτές της Μοζαμβίκης και στις ευρωπαϊκές ακτές.. Το επιστημονικό του όνομα είναι Glaucus atlanticus.

## Βιολογία

Το μέγεθός του δεν ξεπερνά τα 3 εκατοστά

Είναι ασημί-γκρι και σκούρο και απαλό μπλε στην κοιλιακή χώρα. Έχει σκούρες μπλε λωρίδες στο κεφάλι του. Έχει ένα επίπεδο, κωνικό σώμα και έξι εξαρτήματα που διακλαδίζονται σε ακτινωτά δαχτυλίδια.

Τα αγκάθια του Glaucus atlanticus είναι δηλητηριώδη και μπορεί να προκαλέσει και θάνατο. Οι άνθρωποι που αγγίζουν τον μπλε θαλάσσιο δράκο μπορεί να δεχτούν ένα οδυνηρό και μερικές φορές επικίνδυνο τσίμπημα.

## Συμπεριφορά
Ζει κυρίως σε τροπικά μέρη.

Τρέφεται με δηλητηριώδη ζώα, και κυρίως με μέδουσες. 

Ο Glaucus atlanticus συχνάζει στην επιφάνεια της θάλασσας και μετακινείται με την βοήθεια ενός ειδικού σάκου που μέσα στον οποίο περιέχεται αέριο. Ο σάκος λειτουργεί προωθητικά στην κίνηση του μπλε δράκου στον ωκεανό. 

## Παραπομπές


Κατηγορία:Γαστερόποδα
Τέντι Οκερεαφόρ

Ο **Τέντι Οκερεαφόρ** (αγγλικά:*Teddy Okereafor*, Λονδίνο, 11 Νοεμβρίου 1992) είναι Βρετανός επαγγελματίας, διεθνής καλαθοσφαιριστής. Με ύψος 1,93 μέτρα αγωνίζεται ως πόιντ γκαρντ για τους Τσεσάϊρ Φίνιξ. 

## Κολεγιακή σταδιοδρομία

## Επαγγελματική σταδιοδρομία
Ο Οκερεαφόρ δεν επιλέχθηκε στο NBA Ντραφτ του 2016. Στις 2 Νοεμβρίου 2016, υπέγραψε μονοετή συμβόλαιο με την εσθονική ΚΚ Πάρνου. Στις 2 Δεκεμβρίου 2016, αποχώρησε από την Πάρνου και εντάχθηκε στην Πιστόια 2000, υπογράφοντας βραχυπρόθεσμο συμβόλαιο με το σύλλογο. 

Στις 17 Αυγούστου 2017, υπέγραψε με την Κύμη για τη σεζόν 2017-18. Ο Οκερεαφόρ αποχώρησε από την Κύμη στις αρχές του 2018 και τελείωσε τη σεζόν με τη ιταλική Φορτιτούντο Μπολόνια. 

Στις 28 Ιουνίου 2018, υπέγραψε με τον Χολαργό της Α1 Εθνικής. Σε 29 αγώνες στην κανονική περίοδο και playoff του Πρωταθλήματος Ελλάδας είχε 3.6 πόντους, 2.2 ριμπάουντ, 2 ασίστ κατά μέσο όρο σε 16 λεπτά συμμετοχής. 

Στις 25 Αυγούστου 2019, υπέγραψε με τον Ηρακλή.

Στις 18 Νοεμβρίου 2020, συμφώνησε με τους Μπρίστολ Φλάιερς. 

Από το φθινόπωρο του 2021, αποτελεί μέλος των Τσεσάϊρ Φίνιξ. 

## Εθνική ομάδα
Από το 2016, ο Οκερεαφόρ είναι μέλος της Εθνικής Μεγάλης Βρετανίας. Συμμετείχε στο Ευρωμπάσκετ 2017 και ήταν ένας από τους καλύτερους παίκτες της Μεγάλης Βρετανίας, με μέσο όρο 9,6 πόντους, 4,2 ριμπάουντ και 4,8 ασίστ ανά αγώνα. Επίσης έχει αγωνιστεί στα προκριματικά του Παγκοσμίου κυπέλλου 2019, καθώς και στα προκριματικά του Ευρωμπάσκετ 2002. 

## Παραπομπές


## Εξωτερικοί σύνδεσμοι
* Προφίλ στο RealGM.com 
* Προφίλ στο ESPN.com
* Προφίλ στο gobroncs.com 
* Προφίλ στο esake.gr 

Κατηγορία:Άγγλοι καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές ΚΚ Πάρνου
Κατηγορία:Καλαθοσφαιριστές εσθονικών συλλόγων
Κατηγορία:Καλαθοσφαιριστές Πιστόια Μπάσκετ 2000
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Γ.Σ. Κύμης
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές Λέγκα Μπάσκετ Σέριε Α
Λούπε Βέλες

Η **Μαρία Γουαδαλούπε Βιγιαλόμπος Βέλες** (ισπανικά: *María Guadalupe Villalobos Vélez*, 18 Ιουλίου 1908 - 14 Δεκεμβρίου 1944), περισσότερο γνωστή με το καλλιτεχνικό της όνομα  **Λούπε Βέλες** (*Lupe Vélez*), ήταν Μεξικανή ηθοποιός του θεάτρου και του κινηματογράφου, κωμκός, τραγουδίστρια και χορεύτρια. 

Η Βέλες ξεκίνησε να την ενασχόλησή της με το θέμα στο Μεξικό αρχικά ως ερμηνεύτρια βοντβίλ, περί των αρχών του 1920. Λίγο μετά μετακόμισε στις Ηνωμένες Πολιτείες, κάνοντας το ντεμπούτο της στον κινηματογράφο το 1927, σε μία μικρού μήκους ταινία. Γρήγορα όμως έλαβε και πρωταγωνιστικό ρόλο, ήδη στην ταινία του 1927, *The Gaucho* και, το 1928, στο *Lady of the Pavements*. Η Βέλες ήταν μία από τις πρώτες Λατινοαμερικάνες ηθοποιούς που άπεκτησαν φήμη στις Ηνωμένες Πολιτείες. Κατά τη διάρκεια της δεκαετία του 1930, συνέχίσε να πρωταγωνιστεί σε επιτυχημένες ταινίες όπως το *Hot Pepper* (1933), το *Strictly Dynamite* (1934) και το *[[Hollywood Party (ταινία, 1934)|Hollywood Party]]* (1934). 

Η δημοτικότητά της εκτοξεύτηκε την επόμενη δεκαετία, του '40, ειδικά με την εμφάνισή της στης σειρά ταινιών *[[Mexican Spitfire (σειρά ταινιών)|Mexican Spitfire]]*. Παρ' όλα αυτά, όπως οι ρόλοι της έτσι κι αυτή, είχε πληθωρική προσωπικότητα και οι σχέσεις της έγιναν θέμα συζήτσης λόγω των καταιγιστικών τους τροπών.  Τον Δεκέμβριο του 1944 αυτοκτονεί με υπερβολική δόση βαρβιτουρικών. Ο θάνατός της, όμως, συζητήθηκε και πολλές εικασίες υπήρξαν για αυτόν, ώσπου πλέον έχει αποκτήσει ύφος αστικού μύθου, για το πώς πραγματικά έγινε.

## Παραπομπές


## Βιβλιογραφία
* 

* 

## Εξωτερικοί σύνδεσμοι

*
*
*Did Lupe Vélez Really Drown in the Toilet?  at straightdope.com
*Lupe Vélez as an infant in 1908 (University of Washington, Sayre Collection)

Κατηγορία:Αυτόχειρες καλλιτέχνες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί βωβών ταινιών
Κατηγορία:Αμερικανίδες ηθοποιοί μουσικού θεάτρου
Κατηγορία:Αμερικανίδες ηθοποιοί θεάτρου
Κατηγορία:Αμερικανοί κωμικοί
Κατηγορία:Ερμηνευτές βοντβίλ
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί βωβών ταινιών
Μαρία Κονέσα

Η **Δοροτέα Κονέσα Ρέδο** (ισπανικά: *Dorotea Conesa Redó*, 12 Δεκεμβρίου 1892 – 9 Σεπτεμβρίου 1978), περισσότερο γνωστή με το καλλιτεχνικό της όνομα **Μαρία Κονέσα** (*María Conesa*) ή με το ψευδώνυμο ***La Gatita Blanca*** (*Η Λευκή Γατούλα*), ήταν Μεξικανή, γεννημένη στην Ισπανία, ηθοποιός κινηματογράφου, θεάτρου και τηλεόρασης, καθώς και χορεύτρια. Ήταν ένα από τα μεγαλύτερα αστέρια του βοντβίλ, κατά τις αρχές του 20ού αιώνα, στο Μεξικό και τη Λατινική Αμερική. 

## Παραπομπές


## Εξωτερικοί σύνδεσμοι
* 
* María Conesa: La artista, la mujer, el mito...

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί βωβών ταινιών
Κατηγορία:Ερμηνευτές βοντβίλ
Κατηγορία:Ισπανίδες ηθοποιοί θεάτρου
Μανουέλ Νοριέγα Ρουίθ

Ο **Μανουέλ Νοριέγα "Μανόλο" Ρουίθ** (ισπανικά: *Manuel Noriega Ruiz*, 24 Ιουλίου 1880 - 12 Αυγούστου 1961) ήταν Ισπανόμεξικανός ηθοποιός του θεάτρου και του κινηματογράφου, σκηνοθέτης και σεναριογράφος. Γεννημένος στην αυτόνομη κοινότητα Αστούρια, ξεκίνησε την καριέρα του στο θέατρο. Το 1907, σκηνοθέτησε την πρώτη του βωβή ταινία. Το 1946, έλαβε κι ένα βραβείο Ariel, στην κατηγορία Β' Ανδρικού Ρόλου. Υπήρξε παντρεμένος με την Ορτένσια Καστανιέδα, με την οποία απέκτησε τρεις κόρες. Απεβίωσε 81 ετών στην Πόλη του Μεξικό.

## Παραπομπές


## Εξωτερικοί σύνδεσμοι
*

Κατηγορία:Μεξικανοί ηθοποιοί κινηματογράφου
Κατηγορία:Σκηνοθέτες βωβών ταινιών
Κατηγορία:Ισπανοί σκηνοθέτες
Κατηγορία:Ισπανοί άνδρες ηθοποιοί θεάτρου
Κατηγορία:Μεξικανοί σεναριογράφοι
Κατηγορία:Ισπανοί σεναριογράφοι
Κατηγορία:Μεξικανοί ηθοποιοί βωβών ταινιών
Κατηγορία:Μεξικανοί σκηνοθέτες κινηματογράφου
Γεώργιος Ν. Κορρές

Ο **Γιώργος Ν. Κορρές** είναι Έλληνας φαρμακοποιός, επιχειρηματίας και ιδρυτής της ομώνυμης εταιρίας φυσικών καλλυντικών Korres.

## Βίος
Ο Γεώργιος Κορρές γεννήθηκε το 1965 στην περιοχή του Αγίου Δημητρίου, στην Αθήνα, όπου και μεγάλωσε. Είναι παντρεμένος με την Λένα Φιλίππου Κορρέ. κατάγεται από το νησί της Νάξου και προέρχεται από οικογένεια με παράδοση στον χώρο του φαρμακείου. Ο πατέρας του είχε το πρώτο φαρμακειό στο Καλαμάκι όπου εργαζόταν ως υπάλληλος και η μητέρα του. Ο αδερφός του, Αποστόλης Κορρές, είναι και αυτός απόφοιτος του τμήματος Φαρμακευτικής του Πανεπιστημίου Αθηνών και δραστηριοποιείται στον ίδιο χώρο.

Αποφόιτησε από την Πρότυπη Ευαγγελική Σχολή Νέας Σμύρνης και στην συνέχεια ξεκίνησε τις σπουδές του στο τμήμα Φαρμακευτικής στο Πανεπιστήμιο Αθηνών το 1983. Κατόπιν ολοκλήρωσης των σπουδών του το 1989 ως αριστούχος ξεκίνησε να εργάζεται στο πρώτο φαρμακείο ομοιοπαθητικών της Ελλάδας του ζεύγους Πάυλου και Μίνας Τζιβανίδη, στο Παγκράτι, το οποίο και ανέλαβε πλήρως το 1992.

Δραστηριοποιούμενος στον χώρο της παραγωγής και της εμπορίας φυσικών καλλυντικών προϊόντων μετεξέλιξε το φαρμακείο του ζεύγους Τζιβανίδη, ιδρύοντας την εταιρία ‘ΚΟΡΡΕΣ Φυσικά Προϊόντα’ το 1996, η οποία εισήλθε στην αγορά το 2000 ως 'Κορρές Α.Ε'.

Το 2009 τιμήθηκε με το βραβείο του «Νέου Επιχειρηματία» για το 2009.

Τον Οκτώβριο του 2018, ο Γιώργος Κορρές επέκτεινε την επιχειρηματική του δραστηριότητα με τον Νίκο Πασχαλάκη, και σε συνεργασία με το Μουσείο Μπενάκη, το Μουσείο Θεόφιλου στη Μυτιλήνη και τον συγγραφέα Χρήστο Χωμενίδη, δημιούργησαν το αρτοποιείο 'Fournos Theofilos', στο Μανχάταν της Νέας Υόρκης.

## Παραπομπές


## Εξωτερικοί σύνδεσμοι
* Korres

Κατηγορία:Έλληνες φαρμακοποιοί
Ντενίζ Κόουτς

Η **Denise Coates** (γεννήθηκε στις 26 Σεπτεμβρίου 1967) είναι δισεκατομμυριούχος- επιχειρηματίας της Βρετανίας, ιδρυτής και γενική διευθύντρια της εταιρείας online τυχερών παιχνιδιών Bet365.

Τον Οκτώβριο του 2019, το περιοδικό Forbes εκτίμησε την καθαρή της αξία στα 12,2 δισ. δολάρια. Το 2018, στην Coates κατατέθηκαν 323 εκατομμύρια λίρες, που περιελάμβαναν 50 τοις εκατό μετοχών του εταιρικού μερίσματος £ 92,5 εκ. Η Coates είναι το πιο ψιλά αμοιβόμενο ανώτατο στέλεχος της βρετανικής εταιρείας.

## Παρελθόν
Η Denise Coates είναι η μεγαλύτερη κόρη του Peter Coates, προέδρου της Stoke City F.C. και διευθυντή της Bet365. Έλαβε το ανωτατο πτυχίο στην οικονομετρία από το Πανεπιστήμιο του Σέφιλντ.

## Επαγγελματική σταδιοδρομία
Ακόμα το σχολείο, η Coates άρχισε να εργάζεται ως ταμίας στο οικογενειακό πρακτορείο στοιχημάτων Provincial Racing, όπου σημείωνε τα στοιχήματα. Μετά την αποφοίτησή της από το πανεπιστήμιο, εκπαιδεύτηκε ως λογιστής στην οικογενειακή επιχείρηση, πριν της δοθεί η ευκαιρία να αναλάβει μια μικρή αλυσίδα καταστημάτων. Αφού αύξησε τον τζίρο των καταστημάτων, η Coates έλαβε δάνειο από την τράπεζα Barclays για να αποκτήσει μια γειτονική αλυσίδα. Το 1995, έγινε διευθύνων σύμβουλος του καταστήματος στοιχημάτων.

## Bet365
Τον Ιανουάριο του 2000, η Coates αγόρασε το όνομα τομέα Bet365.com. Ενώ εργάζονταν σε ένα προσωρινό κτίριο σε ένα πάρκινγκ κοντά σε ένα από τα καταστήματα της, της χρειάστηκε ένας χρόνος για να δημιουργήσει ένα νέο ιστότοπο στοιχημάτων. Ο ιστότοπος Bet365.com ξεκίνησε το 2001. Η επιχείρηση δανείστηκε 15 εκατομμύρια λίρες από την RBS έναντι υποθήκης του οικογενειακού πρακτορείου στοιχημάτων. Το 2005 τα καταστήματα αυτά πωλήθηκαν στην Coral για £ 40 εκατομμύρια, με τα οποία εξοφλήθηκε το δάνειο στην RBS.

## Παραπομπές


Κατηγορία:Βρετανοί επιχειρηματίες
Μπραμ Μπαρτ

Ο **Άμπραχαμ Γιοχάνες Αλούσιους Μαρία Μπαρτ** (ολλανδικά: *Abraham Johannes Aloysius Maria Bart*, 23 Απριλίου 1962 - 8 Απριλίου 2012), ή πιο απλά, **Μπραμ Μπαρτ**, ήταν Ολλανδός ηθοποιός τηλεόρασης και θεάτρου και κυρίως φωνής.  Υπήρξε μεταγλωττιστής δεκάδων κινουμένων σχεδίων στην ολλανδική γλώσσα, όπως στο *[[Pokémon (άνιμε)|Pokémon]]*, το *Ratz* και το *[[Bob the Builder]]*. Είχε, επίσης, συμμετάσχει και σε διάφορα διαφημιστικά σποτ. Απεβίωσε σε ηλικία 49 ετών, από καρκίνο του παγκρέατος. 

## Παραπομπές


## Εξωτερικοί σύνδεσμοι
* Μπραμ Μπαρτ στο iMDB

Κατηγορία:Ολλανδοί ηθοποιοί φωνής
Κατηγορία:Ολλανδοί ηθοποιοί θεάτρου
Κατηγορία:Ολλανδοί ηθοποιοί τηλεόρασης
Ντόρις Μπάατεν

Η **Ντόρις Μπάατεν** (ολλανδικά: *Doris Baaten*, 12 Απριλίου 1956) είναι Ολλανδή ηθοποιός φωνής. Γεννημένη στο Μάαστριχτ, περισσότερο είναι γνωστή για τη συμμετοχή της στην ολλανδική μεταγλώττιση του *[[Sesame Street]]* (*Sesamstraat*). Εκτός από τη φωνητική ηθοποιία, έχει συμμετάσχει και σε διάφορες τηλεταινίες και τηλεοπτικές σειρές, όπως επίσης, συμμετοχές έχει και στο μουσικό θέατρο.

## Παραπομπές


## Εξωτερικοί σύνδεσμοι
*

Κατηγορία:Ολλανδές ηθοποιοί φωνής
Κατηγορία:Ολλανδές ηθοποιοί τηλεόρασης
Βύρων Κολάσης (νεότερος)

Ο **Βύρων Κολάσης** (Αθήνα, 17 Νοεμβρίου 1954 - ) είναι Έλληνας ηθοποιός και σκηνοθέτης.

## Βιογραφικό
### Τηλεοπτικές σειρές
Έκανε την πρώτη του εμφάνιση στην τηλεόραση στη σειρά *Η ετυμηγορία* το 1979. Ακολούθησαν οι συμμετοχές του στις σειρές *Λάουρα*, *Ρομαντικές ιστορίες* και *Ιστορίες της ζωής* στην ΥΕΝΕΔ. Στα τέλη της δεκαετίας του 1990, πρωταγωνίστησε σε δύο ιστορίες της καθημερινής σειράς *[[Καλημέρα Ζωή|Καλημέρα ζωή]]*.

Από το 2000 μέχρι το 2003 υποδύθηκε τον Νίκο Σαββίδη στη δραματική σειρά *[[Αέρινες Σιωπές|Αέρινες σιωπές]]* στο Mega Channel. Τη σεζόν 2003-2004 πρωταγωνίστησε στη δραματική σειρά *Μια αγάπη, μια ζωή*. Τις σεζόν 2003-2005 είχε έναν από τους πρωταγωνιστικούς ρόλους στην καθημερινή σειρά του Mega Channel *[[Φιλοδοξίες]]*. Από το 2005 μέχρι το 2008 υποδύθηκε τον Μάρκο Αναγνώστου στην καθημερινή σειρά του ANT1 *[[Έρωτας (τηλεοπτική σειρά)|Έρωτας]]* έχοντας συμμετοχή και στους τρεις κύκλους της σειράς. Από το 2019-2021 υποδύεται τον Μάρκο Καλλέργη στη καθημερινή δραματική σειρά *[[8 Λέξεις|8 λέξεις]]* στον ΣΚΑΪ.

## Προσωπική Ζωή
Πατέρας του είναι ο γνωστός μουσικός Βύρων Κολάσης (1921-1999).

## Φιλμογραφία

### Τηλεόραση

### Κινηματογράφος

### Βιντεοταινίες

## Παραπομπές

## Εξωτερικοί σύνδεσμοι
*

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κόλπος Ιερισσού

thumb|right|285px|Ο Κόλπος Ιερισσού όπως φαίνεται από την παραλια της Ιερισσού, με το ακρωτήριο Ελεύθερου στο βάθος και ακόμα μακρύτερα το όρος Παγγαίο.
Ο **Κόλπος Ιερισσού**, γνωστός και με την αρχαία ονομασία του ως **Ακάνθιος Κόλπος**, είναι θαλάσσιος κόλπος στο μέσο της ανατολικής ακτής της Χαλκιδικής, στο βόρειο Αιγαίο Πέλαγος, με άνοιγμα στα ανοικτά του Στρυμονικού κόλπου. Η αρχαία ονομασία του οφείλεται στην αρχαία πόλη Άκανθο, που ταυτίζεται σχεδόν (απόσταση 600 μέτρα) με τη σημερινή Ιερισσό.

Η Ιερισσός βρίσκεται στον μυχό του κόλπου, όπως και άλλοι οικισμοί: το Στρατώνι στο βόρειο άκρο του, τα Νέα Ρόδα στο νότιο μέρος του μυχού και 4 ακόμα, πολύ μικρότεροι οικισμοί: το Λιμάνι πολύ κοντά στην Ιερισσό, η Κομίτσα (ανατολικά των Νέων Ρόδων), τα Γαβράδια και το Κρυονέρι. Το στόμιο του Κόλπου Ιερισσού είναι καλά ορισμένο, ανάμεσα στα ακρωτήρια Ελεύθερο στα βορειοδυτικά και Αράπης ή Πλατύ στα νοτιοανατολικά, με άνοιγμα μεταξύ τους 11,2 χιλιόμετρα (6,1 ναυτικά μίλια). Στο στόμιο, πολύ κοντά στο Ελεύθερο, βρίσκεται η ακατοίκητη νησίδα Ελευθερόνησος. Το ακρωτήριο Αράπης αποτελεί και το βορειότερο σημείο της αυτοδιοίκητης περιοχής του Αγίου Όρους. Το μέγιστο βάθος του Κόλπου Ιερισσού είναι περίπου 80 μέτρα. Στα Νέα Ρόδα, που είναι το στενότερο σημείο του ισθμού του Αγίου Όρους, σώζονται ίχνη της «Διώρυγας του Ξέρξη».

## Πηγές
* Το λήμμα «Ακάνθιος» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 228

Ιερισσού
Ιερισσού
Ιερισσού
Ιερισσού
Κολπος Ιερισσού
Γιάννες Χόιβελμανς

Ο **Γιάννες Χόιβελμανς** (*Jannes Heuvelmans*, γεννημένος 4 Απριλίου 2003), γνωστός ως **Γιάννες** (Jannes), είναι Ολλανδός τραγουδιστής και ηθοποιός. Το 2017, ως μέλος των "FOURCE", εκπροσώπησε την Ολλανδία στον Παιδικό Διαγωνισμό Τραγουδιού Eurovision 2017 στην Τιφλίδα της Γεωργίας.

## Προσωπική Ζωή
Ο Γιάννες γεννήθηκε στο Τίλμπουρχ της Ολλανδίας. Από το 2018, ήταν σε σχέση με την ηθοποιό και τραγουδίστρια ελληνικής καταγωγής Στεφανία Λυμπερακάκη.

Χώρισαν τον Απρίλιο του 2021. 
## Υποκριτική

* 2012-2013: *Kramer vs. Kramer* (θέατρο)
* 2013-2014: *De kleine blonde dood* (μιούζικαλ)
* 2014-2015: *[[Waanzinnig gedroomd]]* (μιούζικαλ)
* 2015-2017: *[[Pinokkio de Sprookjesmusical|Pinokkio]]* (μιούζικαλ)
* 2016: *André het astronautje* (μιούζικαλ)
* 2016: *[[Dokter Tinus]]*, επεισόδιο 7
* 2017: *[[Flikken Maastricht]]*, επεισόδιο 8

## Παραπομπές


Κατηγορία:Ολλανδοί τραγουδιστές
Κατηγορία:Ολλανδοί ηθοποιοί
Dear Basketball

To ***Dear Basketball*** είναι μία αμερικανική ταινία κινουμένων σχεδίων μικρού μήκους, του 2017, σε σκηνοθεσία Γκλεν Κιν και σε σενάριο και αφήγηση Κόμπι Μπράιαντ, ενώ τη μουσική έγραψε ο Τζον Γουίλιαμς. Η ταινία είναι βασισμένη στο γράμμα που έγραψε ο Μπράιαντ, στο *[[The Players' Tribune]]*, στις 29 Νοεμβρίου 2015, ανακοινώνοντας την απόσυρσή του από την ενεργό δράση.

Η διανομή της ταινίας έγινε διαδικτυακά από την go90. Ο τίτλος της ταινίας πάρθηκε από τον τίτλο του γράμματος του Μπράιαντ και το animation έγινε σε συνσυνεργασία των Granity Studios και Believe Entertainment Group. Το έργο, κέρδισε το Όσκαρ Καλύτερης Ταινίας Κινουμένων Σχεδίων Μικρού Μήκους, το 2017. Ο Μπράιαντ, έτσι, έγινε ο πρώτος επαγγελματίας αθλητής που λαμβάνει Όσκαρ, ενώ, ο Κιν, παλιός animator της Disney, το κερδίζει για πρώτη φορά. 

## Πλοκή
Κατά την παραμονή της απόσυρσής του από το NBA, ο Κόμπι Μπράιαντ, περιγράφει την αγάπη του για το άθλημα, η οποία ξεκινά από την παιδική του ηλικία. Περιγράφοντας από τα παιδικά του όνειρα έως και το τέλος της 20ετής ένδοξης καριέρας του, αναφέροντας τι έχει δώσει ο ένας στον άλλον (το μπάσκετ και ο εαυτός του).

## Υποδοχή
### Κριτική
Στο Rotten Tomatoes, η ταινία έλαβε ένα μέσο όρο κριτικών 75%.

### Διακρίσεις

## Παραπομπές


## Εξωτερικοί σύνδεσμοι
* Believe Entertainment Group official site
* 
* 

Κατηγορία:Ταινίες του 2017
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Ταινίες βραβευμένες με Όσκαρ Καλύτερων Κινουμένων Σχεδίων Μικρού Μήκους
Κατηγορία:Ταινίες με μουσική σύνθεση Τζον Γουίλιαμς
Κατηγορία:Αμερικανικές ταινίες κινουμένων σχεδίων μικρού μήκους
Κατηγορία:Κόμπι Μπράιαντ
Λιούις Καπάλντι

Ο **Λιούις Καπάλντι** (αγγλικά: *Lewis Capaldi*, Γλασκώβη, 7 Οκτωβρίου 1996) είναι Σκωτσέζος τραγουδιστής και τραγουδοποιός.

## Βιογραφία
Γεννήθηκε στη Γλασκώβη όπου και έζησε μέχρι τα τέσσερά του έτη. Είναι ο μικρότερος από τέσσερα αδέλφια. Η μητέρα του είναι νοσοκόμα και ο πατεράς του ψαράς. Φοίτησε στην ακαδημία του Αγίου Κεντιγκέρνου, στο Μπλάκμπερν, του Δυτικού Λόθιαν Το 2016, αποφοίτησε με πτυχίο στη μουσική από το Νέο Κολλέγιο του Λαναρκσάιρ. Έμαθε να παίζει ντραμς και κιθάρα όταν ήταν δύο ετών, ενώ  ξεκίνησε τη μουσική του καριέρα τραγουδώντας σε παμπ από την ηλικία των 9. Στην ηλικία των 17 ετών είχε ήδη ξεκινήσει καριέρα στη μουσική. To 2020 ήρθε να κάνει event στην Κύπρο.

## Παραπομπές


Κατηγορία:Σκωτσέζοι τραγουδιστές
Κατηγορία:Βρετανοί τραγουδοποιοί
Ακανθίστιος

Ο **ακανθίστιος** (*Acanthistius*) είναι γένος ψαριών. Ορισμένοι επιστήμονες το εντάσσουν στην οικογένεια σερανίδες, ενώ κάποιοι άλλοι το θεωρούν *[[incertae sedis]]*, δηλαδή ότι δεν είναι σαφές το σε ποια οικογένεια ανήκει. Παλαιότερα πάλι αναφερόταν ως μέλος της οικογένειας γωβιίδες.

## Είδη
Μέχρι σήμερα είναι γνωστά ένδεκα είδη ακανθίστιου, τα παρακάτω:

* *Acanthistius brasilianus* (Cuvier, 1828)
* *[[Acanthistius cinctus]]* (Günther, 1859)
* *Acanthistius fuscus* (Regan, 1913)
* *Acanthistius joanae* (Heemstra, 2010)
* *Acanthistius ocellatus* (Günther, 1859)
* *Acanthistius pardalotus* (Hutchins, 1981)
* *Acanthistius patachonicus* (Jenyns, 1840)
* *Acanthistius paxtoni* (Hutchins & Kuiter, 1982)
* *Acanthistius pictus* (Tschudi, 1846)
* *Acanthistius sebastoides* (Castelnau, 1861)
* *Acanthistius serratus* (Cuvier, 1828)

## Παραπομπές


## Πηγές
* Το αντίστοιχο λήμμα  στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 228

Ακανθιστιος
Συντριβή ελικοπτέρου στην Καλαμπάσας, 2020

Στις 26 Ιανουαρίου του 2020, ένα ελικόπτερου τύπου Sikorsky S-76Β, συνετρίβη κατά τις πρωινές ώρες στην Καλαμπάσας, της Καλιφόρνια, περιοχή που βρίσκεται 48 χιλιόμετρα από το Λος Άντζελες, με διαδρομή από το John Wayne Airport στο Camarillo Airport. Στο ελικόπτερο επέβαιναν 8 επιβάτες κι ένας του πληρώματος (πιλότος), εκ των οποίων κάνενας δεν επέζησε της συντριβής. Ανάμεσα στους 9 θανόντες, βρισκόταν ο 41χρονος, πρώην επαγγελματίας καλαθοσφαιριστής Κόμπι Μπράιαντ και η 13χρονη κόρη του Gianna.

## Παραπομπές


## Εξωτερικοί σύνδεσμοι

* 
*  Auction and pictures of N761LL, the original registration of the helicopter involved
* 

### NTSB βίντεο
* 
* 
* 

Κατηγορία:Καλαθοσφαίριση το 2020
Κατηγορία:Αεροπορικά ατυχήματα και συμβάντα
Κατηγορία:Κόμπι Μπράιαντ
AllMovie

Ο ιστότοπος **AllMovie** (παλαιότερα γνωστός ως All-Movie Guide) είναι εμπορική ιστοσελίδα του διαδίκτυου που περιέχει μια βάση δεδομένων με ηθοποιούς, κινηματογραφικές ταινίες και τηλεοπτικές σειρές μεταξύ άλλων.
Ο ιστότοπος ιδρύθηκε από τον Μάικλ Ιρλιβάιν ως μέρος του προγράμματος All-Media Guide.

## Ιστορικό
Ο διαδικτυακός τόπος του All-Movie Guide ιδρύθηκε από τον Ιρλιβάιν το 1994 ως συμπλήρωμα του έργου All-Music Guide για τις μουσικές ηχογραφήσεις. Η νέα βάση δεδομένων συγκέντρωσε λεπτομερείς πληροφορίες σχετικά με τις ταινίες, συμπεριλαμβανομένης της κύριας παραγωγής, του καστ ηθοποιών, των πληροφοριών 
για τα κινηματογραφικά συνεργεία και τις εταιρείες παραγωγής.

Η άδεια χρήσης της βάσης δεδομένων έχει αποκτηθεί από περισσότερες από 10.000 διαφορετικές εταιρείες, από διανομείς ταινιών έως ιστοσελίδες και καταστήματα λιανικής πώλησης.

Στο τέλος του 2007, η εταιρεία All Media Guide, ιδιοκτήτης των AllMusic, AllMedia και AllGame, εξαγόρασε την εταιρεία Macrovision (αργότερα Rovi Corporation) για 102 εκατομμύρια δολάρια (72 εκατομμύρια δολάρια πληρώθηκαν αμέσως, ενώ τα υπόλοιπα 30 εκατομμύρια τον επόμενο χρόνο). Από το 2011 έως το 2013, η πρόσβαση στις βάσεις δεδομένων πραγματοποιήθηκε μέσω του κοινού ιστότοπου AllRovi.com.

Τον Αύγουστο του 2013, ο ιστότοπος AllMovie.com μαζί με το AllMusic.com και το AllGame.com αποκτήθηκαν από την All Media Network, LLC.

## Παραπομπές


## Εξωτερικοί σύνδεσμοι
* 

Κατηγορία:Ιστότοποι για φιλμ
Κατάλογος νομαρχών Πέλλας

Ο **Νομάρχης Πέλλας** ήταν ο διορισμένος (από το 1917 μέχρι το 1994) και εκλεγμένος (από το 1995 μέχρι το 2010) άρχων του '''νομού Πέλλας''' της Περιφέρειας Κεντρικής Μακεδονίας, του ελληνικού κράτους.  
Η Νομαρχία Πέλλας σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη της Έδεσσας.

## Διορισμένοι νομάρχες Πέλλας
Στον  νομό Πέλλης (Πέλλας), υπηρέτησαν ως νομάρχες οι:

### Αιρετοί νομάρχες Πέλλας

### Αντιπεριφερειάρχες Π.Ε. Πέλλας

## Σημειώσεις και παραπομπές


*
Πελλας
Συγκοινωνούντα δοχεία

δεξιά|thumb|Κινούμενη εικόνα που δείχνει τον νόμο των συγκοινωνούντων δοχείων
**Συγκοινωνούντα δοχεία** ονομάζονται δοχεία που συγκοινωνούν με σωλήνα, ή με οποιοδήποτε άλλο τρόπο. Αν σ' αυτά υπάρχει το ίδιο υγρό, η οριζόντια επιφάνεια είναι στο ίδιο επίπεδο. Σε αντίθετη περίπτωση που τα υγρά είναι διαφορετικής πυκνότητας, η επιφάνεια του πιο πυκνού είναι χαμηλότερη από το αραιότερο. Ο λόγος των αποστάσεων της επιφάνειας είναι αντίστροφος προς το λόγο της πυκνότητας των δυο υγρών.

Αν οι πυθμένες δύο ή περισσότερων δοχείων διαφορετικού σχήματος και μεγέθους συγκοινωνούν μεταξύ τους με σωλήνα, το σύστημα αυτό λέγεται "συγκοινωνούντα δοχεία". Τότε, αν ρίξουμε στο ένα δοχείο νερό, το νερό θα περάσει και στα άλλα δοχεία και θα σταματήσει σε όλα στο ίδιο ύψος. Η ιδιότητα αυτή των υγρών λέγεται "νόμος των συγκοινωνούντων δοχείων". Εφαρμογή της αρχής αυτής έχουμε στα υδραγωγεία των πόλεων, στα συντριβάνια κλπ.

## Παραπομπές


Κατηγορία:Υδροστατική
Κατηγορία:Πίεση
Κατηγορία:Παροχή νερού
Κατηγορία:Υδρολογία
Γκιουλέρ Ντουμάν

Η **Γκιουλέρ Ντουμάν** (γεν. 30 Ιουνίου 1967) είναι Τούρκισσα τραγουδίστρια, τραγουδοποιός, συνθέτις, τηλεπαρουσιάστρια και δασκάλα μουσικής. Είναι κατά κύριο λόγο καλλιτέχνης λαϊκής μουσικής.

## Βιογραφία
Η Γκιουλέρ Ντουμάν γεννήθηκε στην Κωνσταντινούπολη στις 30 Ιουνίου 1967. Κατάγεται από το Ερζερούμ. Άρχισε την πρωτοβάθμια εκπαίδευση στις αρχές της δεκαετίας του 1970. Όταν ήταν παιδί, άρχισε να παίζει μπαγλαμά.

Ενώ ήταν μαθήτρια, ασχολήθηκε επίσης με τη μουσική. Κυκλοφόρησε το πρώτο της άλμπουμ το 1980. Έχει κυκλοφορήσει εννέα σόλο άλμπουμ στη δεκαετία του '80. Συνέχισε να κυκλοφορεί άλμπουμ στις αρχές της δεκαετίας του 1990. Έγινε γνωστή σε όλη τη Τουρκία με το άλμπουμ *[[Güler Duman '94]]*, το οποίο κυκλοφόρησε το 1994. Έγινε ένα από τα πιο επιτυχημένα άλμπουμ της χρονιάς. Τα άλμπουμ που κυκλοφόρησαν το 1995 και το 1997 ήταν δημοφιλή άλμπουμ της τουρκικής λαϊκής μουσικής. Μετακόμισε στη Γερμανία το 1993. Διευθύνει τη διεθνή μουσική σχολή Γκιουλέρ Ντουμάν και διδάσκει μουσική από το 1993. Παρουσίασε ένα μουσικό πρόγραμμα στην τηλεόραση μεταξύ 2013-2014. Πέρα από τα σόλο άλμπουμ, έχει εμφανιστεί και σε συλλογικά άλμπουμ. Είναι ένα από τα σημαντικότερα ονόματα της τουρκικής λαϊκής μουσικής.

## Δισκογραφία
* 1980: *[[Dost Garip]]*
* 1982: *[[O Leyli Leyli]]*
* 1984: *[[Seher Yeli]]*
* 1985: *[[Mevlayı Seversen]]*
* 1987: *[[Misafir Geldim]]*
* 1987: *[[Nazlı Yara Küskünüm]]*
* 1988: *[[Kulluk Benim Olsun Sultanlık Senin]]*
* 1988: *[[Ya Dost]]*
* 1990: *[[Buldular Beni]]*
* 1991: *[[Gül Yüzlü Sevdiğim]]*
* 1992: *[[Duygu Pınarı (Vezrana)]]*
* 1994: *[[Güler Duman '94]]*
* 1995: *[[Bu Devran]]*
* 1997: *[[Öl Deseydin Ölmez miydim?]]*
* 2002: *[[Yolcuyum Bu Dağlarda]]*
* 2009: *[[Türküler Dile Geldi]]*
* 2012: *[[Yüreğimden Yüreğinize]]*
* 2017: *[[Yüreğimden Yüreğinize Sazım]]*

## Παραπομπές


Κατηγορία:Τούρκοι τραγουδιστές
The Karate Kid (ταινία, 2010)

Το ***The Karate Kid*** είναι δράμα πολεμικών τεχνών του 2010 σε σκηνοθεσία του Χάραλντ Τσβαρτ, μέρος της σειράς The Karate Kid. Πρωταγωνιστούν οι Τζέιντεν Σμιθ και Τζάκι Τσαν. Η ταινία είναι παραγωγή των Τζέρι Βάιντραουμπ, Τζέιμς Λάσιτερ, Κεν Στόβιτς και των Γουίλ Σμιθ και Τζέιντα Πίνκετ Σμιθ, γονείς του Τζέιντεν. Η πλοκή αφορά τον 12χρονο Ντρε Πάρκερ (Τζέιντεν Σμιθ) με καταγωγή από το Ντιτρόιτ του Μίσιγκαν, ο οποίος μετακομίζει στο Πεκίνο της Κίνας με τη μητέρα του (Ταράτζι Π. Χένσον) όπου υπερνικά τον νταή της γειτονιάς (Ουάνγκ Τσενουέι). Βρίσκει ένα απίθανο σύμμαχο στο πρόσωπο του μεσήλικα κυρίου Χαν (Τζάκι Τσαν), δάσκαλο του κουνγκ φου, που τον διδάσκει τα μυστικά της αυτοάμυνας. Το σενάριο του Κρίστοφερ Μάρφεϊ προέρχεται από το σενάριο που έγραψε ο Ρόμπερτ Μαρκ Κάμεν για την πρωτότυπη ταινία The Karate Kid. Σε αντίθεση με το πρωτότυπο, η ταινία γυρίζεται στην Κίνα και η μορφή καράτε είναι το κουνγκ φου και όχι το καράτε της Οκινάουα. Η μουσική της ταινίας γράφτηκε από τον Τζέιμς Χόρνερ. Είναι μια διεθνής συμπαραγωγή μεταξύ της Κίνας, του Χονγκ Κονγκ και των Ηνωμένων Πολιτειών.

Τα γυρίσματα πραγματοποιήθηκαν στο Πεκίνο. Τα γυρίσματα της ταινίας ξεκίνησαν τον Ιούλιο του 2009 και ολοκληρώθηκαν στις 16 Οκτωβρίου 2009. Το The Karate Kid κυκλοφόρησε θεατρικά σε όλο τον κόσμο στις 11 Ιουνίου 2010 από την Sony Pictures. Η ταινία έλαβε γενικά θετικές κριτικές και είχε έσοδα ύψους 359 εκατομμυρίων δολαρίων, έναντι προϋπολογισμού 40 εκατομμυρίων δολαρίων. Μια συνέχεια είναι προγραμματισμένη να κυκλοφορήσει στις 13 Δεκεμβρίου του 2024.

## Κατάλογος ηθοποιών
* Τζέιντεν Σμιθ ως Ντρε Πάρκερ (德瑞∙帕克 *Déruì Pàkè*)
* Τζάκι Τσαν ως κύριος Χαν (απλοποιημένα κινέζικα: 韩先生, παραδοσιακά κινέζικα: 韓先生, πινγίν: *Hán-xiānsheng*)
* Τάρατζι Π. Χένσον ως Σέρι Πάρκερ (雪莉∙帕克 *Xuělì Pàkè*), μητέρα του Ντρε
* Ουενουέν Χαν (韩雯雯) ως Μεϊγίνγκ (美莹 *Měiyíng*)
* Ουάνγκ Τσενουέι ως Τσενγκ (陆伟程 *Lù Wěichéng*)
* Γιου Ρονγκουάνγκ ως Δάσκαλος Λι (李师傅 *Lǐ-shīfu*)
* Λουκ Κάρμπερι ως Χάρι (哈里 *Hālǐ*), ένα αγόρι που γίνεται φίλος με τον Ντρε
* Σιτσιά Λιου (吕世佳) ως Λιάνγκ (梁子浩 *Liáng Zǐhào*), φίλος και συμμαθητής του Τσενγκ
* Τσι Ουάνγκ (王 姬) ως κυρία Πο (博太太 *Bó-tàitai*), διευθύντρια του σχολείου του Ντρε
* Τσενσού Γου (武振素) ως πατέρας της Μεϊγίνγκ
* Τσιχένγκ Ουάνγκ (王志恒) ως μητέρα της Μεϊγίνγκ
* Γι Τσάο (赵 毅) ως Τσουάνγκ (秦壮壮 *Qín Zhuàngzhuàng*), φίλος και συμμαθητής του Τσενγκ.
* Κάμερον Χίλμαν ως Μαρκ (马克 Máke)
* Γκιέ Σάμουελ Μπράουν ως Οζ (奥兹)
* Μπο Τσανγκ (张 博) ως Σονγκ (宋), φίλος και συμμαθητής του Τσενγκ

## Παραπομπές


Κατηγορία:The Karate Kid (franchise)
Κατηγορία:Ταινίες γυρισμένες στο Μίσιγκαν
Κατηγορία:Ταινίες γυρισμένες στην Κίνα
Κατηγορία:Ταινίες με θέμα το bullying
Κατηγορία:Αγγλόφωνες ταινίες
Κατηγορία:Ταινίες παραγωγής Columbia Pictures
Κατηγορία:Κινέζικες ταινίες
Κατηγορία:Αμερικανικές ταινίες ενηλικίωσης
Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2010
Κατηγορία:Αμερικανικές ταινίες πολεμικών τεχνών
Κατηγορία:Ταινίες με μουσική σύνθεση Τζέιμς Χόρνερ
Α' Κατηγορία Ε.ΚΑ.Σ.Α.ΜΑ.Θ. καλαθοσφαίρισης ανδρών

Η Ε.ΚΑ.Σ.Α.ΜΑ.Θ είναι πρωτάθλημα καλαθοσφαίρισης στο οποίο συμμετέχουν ομάδες από την Ανατολική Μακεδονία και Θράκη οι οποίες χωρίζονται σε δυο ομίλους. Την τρέχουσα σεζόν 2019-2020 ο Α’ όμιλος έχει 13 ομάδες και ο Β’ 12 ομάδες.

Α’ ΟΜΙΛΟΣ

1)ΚΑΟ ΔΡΑΜΑΣ
2)ΣΕΡΡΕΣ ΓΣ 2017
3)ΑΕ ΣΕΡΡΕΣ
4)ΟΡΦΕΑΣ ΝΕΟΥ ΣΚΟΠΟΥ
5)ΑΣΤΕΡΑΣ ΚΑΒΑΛΑΣ
6)ΡΟΥΠΕΛ ΣΙΔΗΡΟΚΑΣΤΡΟΥ
7)ΤΙΤΑΝΕΣ ΑΣ ΔΡΑΜΑΣ
8)ΑΟ ΚΑΒΑΛΑ
9)ΗΡΑΚΛΗΣ ΚΑΒΑΛΑΣ
10)ΠΡΟΣΟΤΣΑΝΗ ΑΟ ΔΡΑΜΑΣ
11)ΠΓΣ ΠΑΓΓΑΙΟ
12)ΑΟ ΗΡΑΚΛΕΙΑΣ
13)ΑΕ ΔΟΞΑΤΟ ΔΡΑΜΑΣ

Β’ ΟΜΙΛΟΣ

1)ΜΓΣ ΑΕ ΚΟΜΟΤΗΝΗΣ
2)ΑΓΙΑ ΒΑΡΒΑΡΑ ΚΑΒΑΛΑΣ
3)ΓΑΣ ΑΡΙΩΝ ΞΑΝΘΗΣ
4)ΟΛΥΜΠΙΑΔΑ ΑΟ ΑΛΕΞ/ΠΟΛΗΣ
5)ΜΓΣ ΕΘΝΙΚΟΣ ΑΛΕΞ/ΠΟΛΗΣ
6)ΓΣ ΦΙΛΙΑ ΟΡΕΣΤΙΑΔΑΣ
7)ΑΠΣ ΑΙΑΣ ΚΟΜΟΤΗΝΗΣ
8)ΑΣ ΔΗΜΟΚΡΙΤΕΙΟ ΚΟΜΟΤΗΝΗΣ
9)ΓΑΣ ΘΥΕΛΛΑ ΦΕΡΩΝ
10)ΑΣ ΑΘΛΟΣ ΞΑΝΘΗΣ
11)ΣΠΑΡΤΑΚΟΣ ΔΙΔΥΜΟΤΕΙΧΟΥ
12)ΑΟ ΧΡΥΣΟΥΠΟΛΗΣ ΚΑΒΑΛΑΣ

Την σεζόν 2018-2019 πρωταθλητής βγήκε ο Πανσερραϊκός έπειτα από την νίκη απέναντι στον αντίστοιχο πρώτο βαθμολογικά του Β’ όμιλου τον Εθνικό Αλεξανδρούπολης με σκορ 86-48 παίρνοντας το εισιτήριο για μια θέση του 4ου ομίλου της Γ’ εθνικής κατηγορίας για την σεζόν 2019-2020.

Κατηγορία:Ένωση Καλαθοσφαιρικών Σωματείων Ανατολικής Μακεδονίας και Θράκης
Ραμσής ΙΑ΄

Ο **Ραμ(ε)σής ΙΑ΄**, αρχ. αιγυπτ.  Rameses ή Ramses ήταν ο 10ος και τελευταίος φαραώ της 20ής δυναστείας της Αιγύπτου, τελευταίας δυναστείας του Νέου Βασιλείου. Κυβέρνησε την Αίγυπτο το διάστημα 1107-1078/77 π.Χ., δηλ. για 29 (μερικοί αιγυπτιολόγοι εκτιμούν για 30) έτη. Η τελευταία αναφορά σε αυτόν είναι το 28ο έτος της βασιλείας του: 10ο έτος της περιόδου "Επανάληψης των Γεννήσεων" (Αναγέννησης), αιγυπτ. Whm Mswt (Ουεχέμ Μεσούτ). Ο ερευνητής Ad Thijs προτείνει ότι ο Ραμσής ΙΑ΄ θα μπορούσε να είχε βασιλεύσει ακόμη και 33 έτη.

Γενικά πιστεύεται ότι εξουσίασε ως το 29ο έτος της βασιλείας του, καθώς ένα σχέδιο τοίχου καταγράφει ότι ο στρατηγός Πιανκ, ανώτερος ιερέας του Αμούν, επέστρεψε από τη Νουβία στις Θήβες στην 3η εποχή του Θέρους (Χαμηλής Στάθμης, Shemu), ημέρα 23η, δηλ. μόλις 3 ημέρες μετά από (αυτό που θεωρούμε ως) την έναρξη του 29ου έτους βασιλείας του Ραμσή ΙΑ΄. Γνωρίζουμε ότι ο Πιανκ εκστράτευσε στη Νουβία το 28ο έτος του Ραμσή ΙΑ΄ (το 10ο έτος της περιόδου Whm Mswt) και πως θα επέστρεφε το επόμενο έτος.

## Πηγές
* Darrell D. Baker, The Encyclopedia of the Egyptian Pharaohs, Volume I: Predynastic to the Twentieth Dynasty (3300–1069 BC), Bannerstone Press, London 2008, ISBN 978-1-905299-37-9, S. 334–336.
* Christian Cannuyer, Encore la Date de l'accession au Thrône de Ramsès XI, GM 132 (1993), 19-20
* Aidan Dodson, Afterglow of Empire, Egypt from the Fall of the New Kingdom to the Saite Renaissance, AUC Press 2012
* Klaus Ohlhafer, Zum Thronbesteigungsdatum Ramses' XI. und zur Abfolge der Grabräuberpapyri aus Jahr 1 und 2 whm-mswt, GM 135 (1993), 59-72

## Παραπομπές


Κατηγορία:Φαραώ της 20ης Αιγυπτιακής Δυναστείας